
R E F E R A T


Spatiul cu alta destinatie decat aceea de locuinta din Timisoara , Piaţa Libertăţii nr.1, înscris în C.F. nr.1 Timişoara, nr. top.298 in proprietatea Primariei Municipiului Timisoara care a fost inchiriat prin contractul de inchiriere nr. 590/1999 la Oficiul de Cadastru si Publicitate Imobiliara Timis a devenit liber fiind preluat prin procesul verbal de predare – primire nr. D82007 – 1780/28.05.2007 ca urmare a renuntarii la folosinta acestuia. 

Agenţia de Plăţi pentru Dezvoltare Rurală şi Pescuit Programul SAPARD are închiriat prin Contractul de închiriere nr.1299/2001, modificat prin Actul Adiţional nr.1/14.09.2005 si Actul Adiţional nr. 2/08.01.2007, spaţiul cu altă destinaţie decât aceea de locuinţă situat în imobilul din Timişoara, Piaţa Libertăţii nr.1, înscris în C.F. nr.1 Timişoara, nr. top.298, pentru sediu agenţie, sală de şedinţe şi coridoare. Spaţiul închiriat este situat la parter şi etajul II al clădirii fiind format din 9 încăperi (în suprafaţă utilă de 335,38 mp.) în exclusivitate iar în comun cu celelalte chiriaşe coridoarele şi sala de şedinţă. 

 Agenţia de Plăţi pentru Dezvoltare Rurală şi Pescuit Programul SAPARD, prin cererea nr.1386/2007, înregistrată sub nr.D82007-1713/23.04.2007, solicită aprobarea extinderii suprafeţei închiriate cu spatiul eliberat de catre Oficiul de Cadastru si Publicitate Imobiliara Timis format din 5 incaperi, coridoare, holuri de acces si grup sanitar cu suprafata utila totala de 236,95 m.p. situata la parterul imobilului.

Domnul Marchis Roland Nicolaus a solicitat restituirea în natură sau acordarea de despăgubiri băneşti pentru imobilul situat  în Timişoara, str. Libertăţii nr.1 (farmacia), înscris în C.F. nr.1 Timişoara nr. top. 298. Prin Dispoziţia nr.1132/18.04.2005 privind respingerea notificării referitoare la imobilul situat în Timişoara, str. Libertăţii nr.1 s-a respins notificarea nr.838/13.08.2001 prin care solicita restituirea în natură sau acordarea de despăgubiri băneşti pentru imobilul situat  în Timişoara, str. Libertăţii nr.1 (farmacia), înscris în C.F. nr.1 Timişoara nr. top. 298. Farmacia la care se face referire este situată în imobilul din str. Vasile Alecsandri nr.1 care este lipit de imobilul din piaţa Libertăţii nr.1, prin urmare imobilul din str. V.Alecsandri nr.1 în care se află farmacia şi care a făcut în fapt obiectul notificării la Legea nr.10/2001 nu are nici o legătură cu încăperile imobilului din Piaţa Libertăţii nr.1 în care funcţionează Agenţia de Plăţi pentru Dezvoltare Rurală şi Pescuit Programul SAPARD sau in care a functionat Oficiul de Cadastru si Publicitate Imobiliara Timis. Împotriva Dispoziţiei nr.1132/18.04.2005 s-a formulat contestaţie la Tribunalul Timiş (dosar juridic nr.628/2005).
În şedinţa din data de 12.06.2007 a Comisiei de analiză a spaţiilor cu altă destinaţie decât aceea de locuinţă situate în imobile proprietatea Primăriei precum şi în proprietatea Statului Român în administrarea Consiliului Local al Municipiului Timişoara înfiinţată prin H.C.L.M.T. nr.228/2005, s-a avizat favorabil solicitarea de extindere a spatiului închiriat prin Contractul de închiriere nr.1299/2001, modificat prin Actul Adiţional nr.1/14.09.2005 si Actul Adiţional nr. 2/08.01.2007 catre Agenţia de Plăţi pentru Dezvoltare Rurală şi Pescuit Programul SAPARD . 

Având în vedere cele prezentate,

PROPUNEM :
1. Aprobarea de către Consiliul Local al Municipiului Timişoara a unui proiect de hotărâre privind întocmirea unui Act adiţional la Contractul de închiriere nr.1299/2001 încheiat cu Agenţia de Plăţi pentru Dezvoltare Rurală şi Pescuit Programul SAPARD Timişoara, pentru spatiul din Timişoara, Piaţa Libertăţii nr.1, înscris în C.F. nr.1 Timişoara, nr. top.298, in proprietatea Primariei Municipiului Timisoara. 

Ca urmare a extinderii suprafeţei, obiectul contractului îl constituie spaţiul construit în suprafaţă utila de 634,74 mp.; suprafeţe locative folosite în exclusivitate: 18 încăperi, coridor si grup sanitar, în suprafaţă de 461,58 mp;.suprafeţe locative folosite în comun: 21 încăperi (coridoare, grupuri sanitare, sală de şedinţă) în suprafaţă de 173,16 mp. din 995,28 mp.

